Gytha od Wessexa
<s>Gita od Veseksa (, ; preminula 1098. ili 1107.) bila je ćerka engleskog kralja Harolda II (januar - oktobar 1066) i prva supruga kijevskog kneza Vladimira Monomaha (1113. - 1125).</s>

<s>Gita je bila ćerka Harolda Godvinsona, poslednjeg anglosaksonskog kralja Engleske.</s><s>U istoriografiji se smatra da je bila Haraldova vanbračna ćerka iz veze sa konkubinom Editom Labudovog vrata.</s>

<s>Kada je njen otac poginuo 1066. u bici kod Hejstingsa, Gita se sa ostalim članovima kraljevske porodice sklonila u Ekseter.</s><s>Neposredno pre nego što je grad zauzeo novi engleski kralj Vilijam I Osvajač, Gita je 1068. sa srodnicima pobegla u Flandriju, a zatim, u pratnji dva brata, u Dansku gde je vladao njen rođak, kralj Svejn II Estridsen (1047—1075/6) .</s>

<s>Kralj Svejn je zatim posredovao oko Gitine udaje i ona se između 1074. i 1076. godine  venčala sa smolenskim knezom Vladimirom Monomahom, unukom Jaroslava Mudrog.</s><s>Po dolasku u Rusiju, Gita je verovatno dobila ime Ana.</s><s>Najstariji sin Gite i Vladimira, budući Mistislav I Veliki, u skandinavskim i zapadnim izvorima se spominje kao Harold, što, možda, ukazuje da je pored ruskog imao i drugo ime u znak sećanja na dedu po majčinoj liniji .</s>

<s>Dva glavna narativna izvora za poznavanje Gitinog života su Gesta Danorum Saksona Gramatika i Heimskringla Snurija Sturlusona.</s><s>Jedini ruski izvor koji je indirektno spominje, Nestorov letopis ili Povest minulih leta, beleži o samo kratku vest o smrti neimenovane žene Vladimira Monomaha 7. maja 1107. godine .</s><s>Međutim, zahvaljujući istraživanjima ruskog istoričara Aleksandra Nazarenka otkriven je pomen kneginje Gite u sinodiku manastira Sv. Pantelejmona kod Kelna, čiji je priložnik Gita bila najverovatnije još od vremena boravka u Flandriji koja je potpadala pod Kelnsku nadbiskupiju.</s><s>„Kraljica Gita“ je umrla 10. marta , a Nazarenko je iscrpnom analizom podataka o potomcima Vladimira Monomaha zaključio da je Gita krenula na hodočašće u Svetu zemlju u znak zahvalnosti za čudesno isceljenje njenog najstarijeg sina Mistislava i da je na tom putu, koji se poklopio sa Prvim krstaškim ratom, i preminula 1098. godine.</s>

<s>Potomstvo</s>

<s>Vladimir Monomah i Gita od Veseksa imali su brojno potomstvo:
 Mistislav I Vladimirovič Veliki, veliki knez Kijeva (1125—1132)
 Izjaslav Vladimirovič (†1096), knez Kurska i knez Muroma.</s><s>Svjatoslav Vladimirovič (†1114), knez Smolenska i Perejaslava
 Roman Vladimirovič (†1119
 Jaropolk II Vladimirovič, veliki knez Kijeva (1132—1139)
 Vjačeslav Vladimirovič (†1154), knez Turova, veliki knez Kijeva (1139, 1150, (1151—1154)
 Marija (Marina) Vladimirovna (†1146/1147), udata za vizantijskog samozvanca Lava Diogena;
 Evdoksija Vladimirovna
 Efimija Vladimirovna (†1139), druga supruga ugarskog kralja Kolomana
 Agafija Vladimirovna</s>

<s>Literatura</s>

<s>Napomene</s>

<s>Dinastija Rjurikovič
Kijevska Rusija</s>

